Probiotika a vessel due
Dobry den!Bol mi predpisany Biomin H,ktory mam uzivat na lacno.Predtym som bola uzivala na lacnoprobiotika a potom cca 2 hod po prob. Vessel due  Cyclo 3 forte.Prosim Vas treba dodrziavat odstup medzi tymito liekmi, lebo v priebehu dna uzivam este colagen, Devit,Magnerot a vecer Arterin cholest a Plaquenil. Ďak
Dobrý deň,
ďakujeme za Vašu otázku.
Liek Biomin H a probiotiká môžete užívať ráno bez nutnosti časového odstupu.
Medzi liekom Vessel Due F a Biomin H bola pozorovaná interakcia strednej závažnosti v dôsledku ktorej sa môže znížiť účinok lieku Vessel Due F. Preto je potrebné informovať lekára, ktorý Vám predpísal liek Vessel Due F o užívaní lieku Biomin H. Odstup medzi užívanými liekmi nemá vplyv na prípadné ovplyvnenie účinku lieku, ale v prípade potreby môže lekár prehodnotiť dávkovanie lieku.
Medzi liekom Biomin H a Magnerot je potrebné dodržať odstup minimálne 2 hodiny, aby sa zabezpečila dostatočná absorpcia oboch uvedených minerálov. Je však potrebné vziať do úvahy, že aj v lieku Biomin H je prítomné magnézium a z toho dôvodu je možné (v závislosti od dennej dávky) prehodnotiť dávkovanie lieku Magnerot.
Akékoľvek podávanie liečiv zo skupiny vitamínu D súbežne s Biominom H je možné len pod dohľadom lekára a po preskripcii lekárom. Preto je potrebné ukončiť podávanie výživového doplnku DeVit.
Prajem pekný zvyšok dňa.
S pozdravom
PharmDr. Veronika Kiabová